koronarafsnit
Koronarafsnit, (1. led fork. af lat. arteria coronaria 'kranspulsåre'), sygehusenhed, der enten er placeret i en afdeling for hjertesygdomme eller i en intensiv afdeling. Koronarafsnittet har sædvanligvis plads til et mindre antal patienter med formodet eller konstateret blodprop i hjertet (se hjertekransåresygdomme). Patienterne kontrolleres konstant med elektrokardiografi koblet til centralt placerede overvågningsskærme, som med alarmlyde kan gøre personalet opmærksomt på hjerterytmeforstyrrelser.